ພາວະສຸກເສີນໃນຊີເຣຍ ຈະສິ້ນສຸດລົງ ພາຍ 1 ສັບປະດາ
ປະທານາທິບໍດີ Assad ກ່າວວ່າ ກົດພາວະສຸກເສິນ ຈະຖືກຍົກເລີກໃຊ້ ພາຍໃ1 ສັບປະດາ.
ປະທານາທິບໍດີ Bashar al-Assad ແຫ່ງຊີເຣຍ ກ່າວວ່າ ກົດພາວະສຸກເສິນທີ່ປະເທດປະກາດໃຊ້ມາເປັນເວລາຫລາຍ ທົດສະວັດຜ່ານມານັ້ນຈະຖືກຍົກເລີກພາຍໃນ 1 ສັບປະດາ ຕໍ່ໜ້ານີ້ ທ່ານ al-Assad ໄດ້ປະກາດເລື້ອງນີ້ໃຫ້ຊາບໃນວັນເສົາ ວານນີ້ ໃນລະຫວ່າງການກ່າວປາໄສຕໍ່ຄະນະລັດຖະບານທີ່ ຖ່າຍທອດທາງໂທລະພາບໄປຍັງທົ່ວປະເທດນັ້ນ ພວກປະ ທ້ວງຕໍ່ຕ້ານລັດຖະບານໄດ້ທວງໃຫ້ລັດຖະບານຍົກເລີກການ ໃຊ້ກົດພາວະສຸກເສິນນີ້ມາ ຊຶ່ງອະນຸມັດໃຫ້ພວກກໍາລັງຮັກ ສາຄວາມປອດໄພທໍາການຈັບກຸມແລະຄຸມຂັງຜູ້ຄົນໄດ້ຢ່າງ ແຜ່ຫລາຍນັ້ນ ທ່ານ Assad ກ່າວວ່າ ສະຖຽນລະພາບຂອງຊີເຣຍແມ່ນເລື້ອງບູລິມະສິດອັນນຶ່ງ ແລະວ່າ ພວກກໍາລັງຮັກສາຄວາມປອດໄພຕ້ອງການການເຝິກແອບເພີ່ມອີກກ່ຽວກັບວິທີການຮັບມືກັບພວກປະທ້ວງນັ້ນ ປະທານາທິບໍດີ Assad ກ່າວຕື່ມວ່າ ການຫວ່າງງານໂດຍສະເພາະການຫວ່າງງານໃນບັນດາຊາວໜຸ່ມ ຍັງຄົງເປັນບັນຫາໃຫຍ່ທີ່ສຸດຂອງຊີເຣຍ ພວກຊາວໜຸ່ມທີ່ບໍ່ສາມາດຊອກ ຫາວຽກຫາການເຮັດໄດ້ນັ້ນ ກໍາລັງກາຍມາເປັນເລື້ອງທີ່ໝົດກໍາລັງໃຈ ທ່ານ Assad ກ່າວ ວ່າ ລັດຖະບານໄດ້ຫັນເຫຈາກຄວາມມຸ້ງມາດປາດຖະນາຂອງລັດ ແລະທ່ານໄດ້ຮຽກຮ້ອງໃຫ້ ຄະນະລັດຖະບານໃຫມ່ຂອງຊີເຣຍພິຈາລະນາເອົາມາດຕະການຈໍານວນນຶ່ງທີ່ຈະສາມາດສ້າງ ໜ້າວຽກຫລາຍຂຶ້ນໄດ້ນັ້ນ ໃນຕອນເຊົ້າວັນເສົາວານນີ້ ພວກໄວ້ອາໄລອາວອນຫລາຍພັນຄົນພາກັນໄປຮ່ວມໃນພິທີສົ່ງ ສະການຊາຍຄົນນຶ່ງທີ່ພວກປະທ້ວງກ່າວວ່າ ໄດ້ຖືກຍິງຕາຍໂດຍກໍາລັງນິຍົມລັດຖະບານໃນ ລະຫວ່າງການເດີນຂະບວນປະທ້ວງໃນວັນອາທິດຜ່ານມານັ້ນ ປະຊາຊົນບາງຄົນທີ່ໄປຮ່ວມ ພິທີສົ່ງສະການດັ່ງກ່າວໃນເມືອງ Banias ໃນແຄມຝັ່ງທະເລໃນພາກຕາເວັນອອກຂອງປະ ເທດ ພາກັນຮ້ອງໂຮຄໍາຂວັນຕ່າງໆເພື່ອເສລີພາບ